《忻州婴杵庙 其二》
清代·潘耒

古人贵成事，今人贵成名。义声岂不美，躁取事或倾。

吾心在千秋，旦暮安足争。太史佣法章，丙吉不自明。

生潼闻李善，卖卜有王成。短箠诟楚隶，漏船舞吴兵。

奇巧千万端，权舆于杵婴。精诚生智术，狡狯不足惊。

死生判难易，当时费权衡。功成终下报，命乃鸿毛轻。

为难勿藉口，君子守其经。

作者简介：潘耒（1646～1708）清初学者。字次耕，一字稼堂、南村，晚号止止居士，藏书室名遂初堂、大雅堂，吴江（今属江苏苏州）人，潘柽章弟。师事徐枋、顾炎武，博通经史、历算、音学。清康熙十八年，举博学鸿词，授翰林院检讨，参与纂修《明史》，主纂《食货志》，终以浮躁降职。其文颇多论学之作，也能诗。所著有《类音》、《遂初堂诗集》、《文集》、《别集》等。